Komisár Clouseau na stope

náhľad|Replika auta z filmu.

***Komisár Clouseau na stope*** alebo ***Inšpektor Clouseau na stope*** () je britsko-americká komédia z roku 1964, ktorú režíroval Blake Edwards. Ide o druhý diel Edwardsovej filmovej série, v ktorom sa v hlavných úlohách objavili Peter Sellers, Elke Sommer, Herbert Lom a George Sanders. Film bol v Amerike uvedený 23. júna 1964.

## Herecké obsadenie

### Hlavné
* Peter Sellersinšpektor Jacques Clouseau
* Elke SommerMaria Gambrelli
* Herbert LomCharles Dreyfus
* George SandersBenjamin Ballon
* Graham StarkHercule LaJoy
* Tracy ReedDominique Ballon


Súbor:Peter Sellers Allan Warren.jpg|Peter Sellers
Súbor:Elke Sommer 1965.JPG|Elke Sommer
Súbor:George Sanders in All About Eve trailer.jpg|George Sanders
Súbor:Graham Stark in One Step Beyond (The Stranger).jpg|Graham Stark
Súbor:Tracy Reed in Dr. Strangelove.png|Tracy Reed


### Vedľajšie

## Filmový štáb
[náhľad|Režisér filmu [Blake Edwards v roku 1966.]]

Filmový štáb tvorili:

* RéžiaBlake Edwards
* Asistenti réžieDerek Cracknell, Terry Churcher
* ScenárWilliam Peter Blatty, Blake Edwards
* PredlohaMarcel Achard (na motívy hry „Idiot“), Harry Kurnitz (na motívy hry „Výstrel v tme“)
* ProdukciaBlake Edwards, Cecil F. Ford
** Vedúci výrobyDenis Johnson
* HudbaHenry Mancini
* KameraChristopher Challis
** Austin Dempster
* StrihRalph E. Winters, Bert Bates
* ZvukJohn Bramall, J.B. Smith
* ScénografiaMichael Stringer
* KostýmyMargaret Furse
* SkriptConnie Willis
* FotografNorman Gryspeerdt
* KastingHarvey Woods

## Technické parametre
Technický list pojmov:

* Originálny / anglický názovA Shot In The Dark
** Francúzsky názovQuand l'inspecteur s'emmêle
* Rok uvedenia1964
* Premiéra (Spojené kráľovstvo)
* Dĺžka100 min. (celovečerný film)
** Dĺžka filmového pásu2812 m
* Žánerkomédia
* Krajina pôvoduSpojené kráľovstvo, Spojené štáty
* Číslo víza29 785
* Dátum uvedenia víza23. apríl 1965
* Počet vstupov divákov v kinách vo Francúzsku352 045
* Veková prístupnosťvšetky publiká
* Typ filmufarebný, natáčaný na 35 mm film (filmový pás)
* Filmové štúdiáMGM-British Studios
* Produkčná spoločnosťThe Mirisch Corporation, United Artists
* Distribučná spoločnosťUnited Artists

## Predprodukcia
[náhľad|[Marcel Achard v roku 1936.]]

Keď Blake Edwards začal v novembri 1963 natáčať film *Komisár Clouseau na stope* jeho predošlá snímka *[[Ružový panter (film z roku 1963)|Ružový panter]]* nebola ešte uvedená do amerických kín. Inšpektor Clouseau sa ešte nestal populárnou postavou a jeho opätovné objavenie v ďalšom filme bolo takmer náhodné. Peter Sellers mal nakrúcať film *A Shot in the Dark* podľa hry Marcela Acharda „Idiot“ pod réžiou Anatola Litvaka. Herec sa k nakrúcaniu filmu zaviazal, ale trpko to oľutoval. Myslel si, že si s režisérom nebude rozumieť a nevidel, čo by zo scenára mohol vyťažiť.

Sellers o tom hovoril s Blakeom Edwardsom, ktorý nebol o nič viac nadšený myšlienkou natočiť takýto film. Edwards o tom však niekoľko dní premýšľal a našiel riešenie. Filmár prijal réžiu len pod podmienkou, že zmení štruktúru filmu tak, že ho zameria najmä na postavu Clouseaua. Bola to úniková cesta, možno trochu ľahšia, ale jediná, ktorú mal Edwards k dispozícii. V skutočnosti, nech je scenár akýkoľvek, keď je situácia, v ktorej sa Clouseau nachádza, vždy Edwards vedel ako Clouseau zareaguje. Preto ho mohol integrovať do akéhokoľvek príbehu.

Hra Marcela Acharda „Idiot“ mala premiéru v Paríži v Théâtre Antoine v roku 1960, v hlavných úlohách sa predstavili Annie Girardot a Jean-Pierre Cassel. V príbehu ide o výsluch slúžky obvinenej zo zabitia svojho milenca mladým vyšetrujúcim sudcom, ktorému ide o prvý prípad. Mladá „idiotka“ bude postupne znepokojovať sudcu svojou úprimnosťou a naivitou. Hra bola prekladaná a uvedená v Nemecku, Taliansku, Španielsku, Holandsku či Švédsku.

Na Broadwayi sa hra hrala od októbra 1961 do septembra 1962 v divadle Booth s Julie Harrisovou, Williamom Shatnerom (budúcim kapitánom Kirkom v seriáli *[[Star Trek (filmy a seriály)|Star Trek]]*) a Walterom Matthauom. V angličtine niesla názov „A Shot in the Dark“, čo sa dá preložiť ako „výstrel v noci“ / „výstrel v tme“. Hra adaptovaná Harrym Kurnitzom mala obrovský úspech. Associated Press ju nazýva „veselou a nezbednou komédiou, ktorá si požičiava prvky z francúzskeho vaudeville a má napínavý dej.“

Blake Edwards sa týmto názorom nepresvedčil a nalodí sa na transatlantickú loď s mladým scenáristom Williamom Petrom Blattym (ktorý sa preslávi románom *Vymetač diabla*), aby hru prepísal. Divadelné obmedzenie jednoty miesta sa ruší v prospech znásobenia prostredia (policajná stanica, kaštieľ, nudistický tábor, nočné kluby). Čo sa týka postavy vyšetrujúceho sudcu, tá logicky mizne v prospech inšpektora Jacquesa Clouseaua. Voľná adaptácia hry po uvedení filmu rozzúri niektorých francúzskych novinárov. „Idiot určite nie je najlepšia hra Marcela Acharda“ napísal Jean Rochereau v *La Croix*.

### Pridelenie rolí
Snímka *Komisár Clouseau na stope* predstavuje tri postavy (okrem Clouseaua), ktoré sa budú opakovať, keď sa seriál v 70. rokoch obnoví.

#### Dreyfus
Komisár Charles Dreyfus je nadriadený a najhorší nepriateľ Jacquesa Clouseaua, ktorého neschopnosť a hlúposť dobre pozná. Hrá ho Herbert Lom, anglický herec českého pôvodu, ktorý už bol partnerom Petra Sellersa vo filmoch *Päť lupičov a stará dáma* od Alexandra McKendricka (1955) a *Mr. Topaze* od Petra Sellersa (1961). Blake Edwards ho, rovnako ako všetkých ostatných hercov, povzbudil, aby prišiel s nápadmi, a tak improvizoval fyzickú reakciu Dreyfusa.

#### Cato
Burt Kwouk hrá Cata, Clouseauovho sluhu a trénera. Herec sa narodil v Manchestri v roku 1930 a vo veku jedného roka sa s rodinou presťahoval do Šanghaja, kde vyrastal. Koncom 50. rokov odišiel do Londýna a pracoval na rôznych príležitostných prácach, vrátane práce komparzistu. V tom čase nemal ambície stať sa hercom, ale všimli si ho a získal malé úlohy vo filmoch (*The Inn of the Sixth Happiness* (1958) či *Satan Never Sleeps* (1958)) a v televízii (*The Avengers* (19611965) či *Danger Man* (19651967)). V tom čase bol dobre známy v profesii, ale nie verejnosti. Na jeseň roku 1963 dostal Burt Kwouk telefonát, ktorý zmenil jeho život a kariéru. Opýtali sa ho, či by mohol prísť do štúdia a stretnúť sa s Blakeom Edwardsom. S Edwardsom sa spoločne rozprávali asi dvadsať minút, nie o filme, ale o rôznych témach. Filmár mu nakoniec dal scenár a rolu tak dostal. V jednej zo scén Cato útočí na Clouseaua v jeho posteli (aj keď je inšpektor v galantnej spoločnosti) alebo vo vani a jeho neúnavnú prácu prerušuje iba zvonenie telefónu. Jeho scény sú preto veľmi fyzické, aj keď ešte nedosahujú akčnosť a náročnosť neskorších filmov. V snímke *Komisár Clouseau na stope* bol Kwouk mladý a obratný, a tak si dokázal robiť vlastné kaskadérske kúsky.

#### François
Nakoniec, oveľa menej výrazný, ale rovnako prítomná postava Françoisa, zástupca komisára Dreyfusa. Je jedným z mála, spolu so svojím nadriadeným, ktorí poznajú Clouseauovu skutočnú povahu. Hrá ho jediný Francúz prítomný v sérii Ružový panter, André Maranne, ktorého kariéra sa odohrávala výlučne v Anglicku. Videli sme ho hrať úlohu Francúza vo filmoch ako *Come Fly with Me* (1963), *[[James Bond: Thunderball|Thunerball]]* (1965), *Bitka o Britániu* (1969), *Zlato* (1974) či *Darling Lili* (1970) v réžii Blakea Edwardsa.

## Produkcia
[náhľad|Budova usadlosti v roku [2022.]]

Blake Edwards natočil niekoľko záberov v Paríži (Rue Caulaincourt a Pigalle) a exteriér sídla nakrúcal pri Luton Hoo v Bedfordshire, ktoré predstavovalo domov pána Ballona. Zvyšok filmu sa nakrúcal v štúdiách MGM v Borehamwoode neďaleko Londýna. Atmosféra bola počas natáčania príjemná. Herci medzi zábermi hrali biliard a George Sanders si sadol za klavír a spieval operné árie.

Hercula Lajoya, Clouseauovho svojského asistenta, hrá Graham Stark, blízky priateľ Petra Sellersa. Obaja muži sa stretli počas vojny v seriáli *The Gang Show* a neskôr znova spolupracovali v televízii a filmoch (medzi inými aj *The Millionairess* (1960), *Len dvaja môžu hrať* (1962), *The Wrong Arm of the Law* (1963)). Vo filme *Komisár Clouseau na stope* si Stark obzvlášť cení pracovné metódy Blakea Edwardsa. Atmosféra bola uvoľnená, bez tlaku, na ktorý bol Stark v minulosti zvyknutý. Počas natáčania napadali hlášky typu „Pozrite, na toto nemáme čas“ alebo „Nemyslím si, že by sme mali prestať pracovať len tak pre zábavu“. Edwards bol jedným z tých režisérov, ktorí sa hercom nevnucoval.

Sellers a Stark boli pozvaní, aby navrhli niečo do príbehu, pokiaľ to bolo vtipné. Napríklad počas scény, kde si Clouseau zasekne ruku v mape sveta, Sellers improvizuje vetou: „Pozri, teraz mám celú Afriku ako na dlani!*“* Vo filme je scéna zostrihaná tesne predtým, ako Sellers a Stark vybuchnú smiechom (vidno to na tvári toho druhého). Na konci filmu, keď sa Clouseau a Hercule rozhodnú zosynchronizovať si hodinky, v scenári nie je napísané nič iné. Blake Edwards ich požiada, aby improvizovali dialóg. Stačí jeden záber a scéna je veselá.

Peter Sellers tiež vyvolával smiech u svojich hereckých kolegov svojím francúzskym prízvukom až do takej miery, že George Sanders (ktorý hrá pána Balóna) navrhoval, aby sa za každý smiech vložilo päť libier do krabice. Suma, ktorá sa vyzbierala na konci natáčania, bola značná a britský herec ju ponúkol majiteľom schátranej farmy neďaleko štúdií Borehamwood, kde boli staré kone ponechané napospas osudu. „Vtedy som si uvedomila Sandersovú ľudskosť a štedrosť“ spomína Elke Sommer. Blake Edwards však počas natáčania jednej zo záverečných scén filmu, kde Clouseau zhromažďuje všetkých obyvateľov domu, uplatňuje iné pravidlo. Sellersová výslovnosť slova „moth“ francúzskym spôsobom, rozosmieva všetkých hercov. Bolo piatkové popoludnie a Edwards chcel dokončiť sekvenciu, aby mohol nasledujúci pondelok začať s niečím iným. Vytiahne z vrecka štyridsať libier a varuje, že ďalší previniteľ zdvojnásobí sumu, ktorá sa použije na kúpu piva pre štáb. Sellers prehráva ako prvý a nesôr aj ako druhý. Ďalší smiech bude stáť 160 libier, čo hercov prinúti zastaviť sa a sústrediť sa. Sellers to však už dlhšie nevydržal a prinútil Edwardsa odložiť natáčanie na nasledujúci týždeň.

Počas scény, v ktorej Clouseau a Maria Gambrelli utekajú autom z nudistického tábora v spodnej bielizni, Elke Sommer čelí chúlostivému a bezprecedentnému problému. Správa sa hystericky, uhryzne Petra Sellersa do extrémne chlpatého ramena a nakoniec má chlpy medzi zubami. Váha, či sa ich má v polovici záberu zbaviť, nakoniec sa však rozhodne počkať na Blakeovu Edwardsový pokyn „Strih“.

## Postprodukcia

### Hudba
[náhľad|244x244pixelů|[Henry Mancini – hlavný hudobný skladateľ]]

Hlavným hudobným skladateľom sa pre film stal Henry Mancini.

## Distribúcia
Snímka mala premiéru v júni 1964, tri mesiace po *Ružovom panterovi*, a definitívne etablovala inšpektora Clouseaua ako jednu z najpopulárnejších humorných postáv filmu. Napriek tomu trvalo desať rokov, kým si Peter Sellers rolu opäť zahral.

## Poznámky

## Referencie

## Literatúra
* 
* 
* 
* 
* 

## Iné projekty

## Externé odkazy
* 
* 
* 
* 
* ''Komisár Clouseau na stope'' v MGM 

Kategória:Filmy podľa názvu
Kategória:Filmy z 1964
Kategória:Britské filmy
Kategória:Filmy USA
Kategória:Filmy režírované Blakom Edwardsom
Kategória:Filmy s hudbou Henryho Manciniho
Kategória:Filmy série Ružový panter